
Jautājumi un atbildes par atklāto konkursu

“Ielu un ietvju seguma atjaunošana: Uzvaras bulvāra posmā no Akmens tilta līdz Bāriņu ielai; Aristida Briāna ielā; Mūkusalas ielas posmā no Akmens tilta līdz Mūkusalas ielas satiksmes rotācijas aplim; Katoļu ielas ietvēm”

(identifikācijas numurs AMD 2026/59)

28.07.2026.
Jautājums: 

Iesniedzamā piedāvājuma sastāvs un iesniedzamie dokumenti ir precīzi noteikti nolikuma 4. un 5. sadaļā. Iepirkuma dokumentācijai pievienotās Tehniskās specifikācijas lappusēs 53.–93. ir ietvertas salīdzināmās tabulas gaismekļiem, balstiem utt.

Lūdzam Pasūtītāju apstiprināt, ka šīs tabulas nav jāiesniedz kopā ar piedāvājumu.

Atbilde:

Pasūtītājs skaidro, ka, ja Darbu un daudzumu un izmaksu sarakstā nav paredzēta gaismekļu izbūve, Tehniskās specifikācijas lappusēs 53.–93. ietvertās  tabulas nav jāiesniedz kopā ar piedāvājumu.
Jautājums:

Nolikuma 3.4.1.5., 3.4.3.5., 3.4.5.4. un 3.4.6.4. punktos ir izvirzīta prasība par betonēšanu ar C35/45 klases betonu. Norādām, ka betonēšanas darbu tehnoloģija - armēšana, maisījuma ieklāšana, vibrēšana un kopšana, šuvju veidošana kā arī betona kvalitātes kontrole saskaņā ar LVS EN 206 neatšķiras atkarībā no betona klases. Līdz ar to, uzskatām, ka nav pamatoti izvirzīt prasības betonēšanai ar konkrētas klases betonu. Analoģiski, kvalifikācijās prasībās par asfaltbetona seguma virskārtas izbūvi, nav pieprasīta konkrēta asfaltbetona marka. 

Vēršam arī uzmanību, ka arī paša Pasūtītāja iepriekš realizētajos objektos, saskaņā ar tā brīža aktuālajām specifikācijām, tika pieļauta citu betona klašu izmantošana. 

Līdz ar to, lūdzam izslēgt prasību par iepriekšējo pieredzi betonēšanas darbos ar konkrētas klases – C35/45 betonu. 

Atbilde:

Pasūtītājs skaidro, ka pretendents var kvalificēties ar līdzvērtīgas vai augstākas stiprības klases betona marku.

